แรงขายหุ้นบิ๊กแคปกดSETพลิกปิดลบ1.23จุด แวลู่บางเบา3.4หมื่นลบ. แนะจับตาการเมืองในประเทศต่อ
แรงขายหุ้นบิ๊กแคปกดSETพลิกปิดลบ1.23จุด แวลู่บางเบา3.4หมื่นลบ. แนะจับตาการเมืองในประเทศต่อ โดยดัชนีปิดตลาดวันนี้ ที่ระดับ 1,635.71 จุด ลบ 1.23 จุด หรือ 0.08% มูลค่าการซื้อขาย 3.43 หมื่นล้านบาท
18 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,635.71 จุด ลบ 1.23 จุด หรือ 0.08% มูลค่าการซื้อขาย 3.43 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ซบเซา วอลุ่มเทรดหดหายไป เนื่องจากอยู่ในช่วงคาบเกี่ยวกับวันหยุด และตลาดสหรัฐฯคืนนี้ก็ปิดทำการ แต่ดัชนีฯก็เคลื่อนไหวในแดนบวกเป็นส่วนใหญ่เช่นเดียวกับตลาดหุ้นในภูมิภาคเอเชีย รับอานิสงส์จากความคาดหวังการเจรจาการค้าระหว่างสหรัฐและจีน แต่ก็ยังมีความไม่แน่นอน
ส่วนบ้านเราวันนี้ก็มีการประกาศตัวเลขอัตราการขยายตัวทางเศรษฐกิจ (GDP) ของไทยงวดไตรมาส 4/61 ขยายตัว 3.7% และทั้งปี 61 ขยายตัว 4.1% ก็ถือว่าอยู่ในเกณฑ์ที่ดี อย่างไรก็ดี หลายปัจจัยแวดล้อมยังมีความไม่แน่นอน
สำหรับพรุ่งนี้ (19 ก.พ.) ตลาดหุ้นไทยปิดทำการเนื่องในวันมาฆบูชา ขณะที่แนวโน้มการลงทุนในวันพุธ (20 ก.พ.) น.ส.ธีรดา กล่าวว่า ตลาดฯคงจะแกว่งตัวในกรอบ ยังรับอิทธิพลจากปัจจัยภายนอกประเทศ ส่วนบ้านเรามีปัจจัยการเมืองที่ต้องติดตามเป็นหลัก
พร้อมให้แนวรับ 1,625 จุด ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 1,849.11 ล้านบาท ปิดที่ 48.50 บาท เพิ่มขึ้น 0.25 บาท
EA มูลค่าการซื้อขาย 1,558.51 ล้านบาท ปิดที่ 46.50 บาท ลดลง 0.75 บาท
PTTEP  มูลค่าการซื้อขาย 1,374.03 ล้านบาท ปิดที่ 123.50 บาท เพิ่มขึ้น 1 บาท
AOT มูลค่าการซื้อขาย 1,326.96 ล้านบาท ปิดที่ 67 บาท ลดลง 0.25 บาท
PTTGC มูลค่าการซื้อขาย 1,148.78 ล้านบาท ปิดที่ 69.25 บาท เพิ่มขึ้น 0.50 บาท
 
ตลาดหุ้นเอเชีย
